Pont sol roye

Categoreye:Diyacritikes
Discramiaedje des årtikes avou "pont"
Li pont sol roye,  c' est on pont ki s' mete inte deus cossounes u deus voyales po mostrer ki li lijhaedje des sons å dobès letes doet esse fwait divant et après l' pont (et nén tot loyant les deus cossounes ki l' pont est metou inte di zeles).

Li pont sol roye ene sôre di faflotaedje.

E walon, il est eployî e scrijhaedje "Feller" après Nameur, Tchålerwè et l' Basse Årdene. On n' eploye nén après Lidje minme dins les minmes mots. I n' a nén stî ritnou, nerén, e rfondou walon.

Egzimpes :
 tchin.ne (Nameur, evnd.) = tchinne (Lidje & rfondou)
 min.me (Nameur, evnd.) = minme (Lidje & rfondou)

El Basse Årdene, i pout esse eto eployî dins on shuvion d' deus voyales sins dmeye cossoune po ristoper l' ahiket.

 a.èsser, a.ustiyiCi cas la n' egzistêye nén dins les ôtes accints do walon et nerén e rfondou (la k' on a bén sacwants ahikets come dins aeurer).

Li pont sol roye egzistêye dins sacwants ôtes lingaedjes come li catalan (po côper li dobe lete "ll" => "l.l").

 Istwere do pont sol roye e sistinme Feller 
Li pont sol roye n' egzistéve nén aprume e Sistinme Feller.

Il åreut stî atåvlé (diviè 1950 ?) des diyalectolodjisses del Hôte Årdene, inte di zels Louis Remacle ki l' reploye dins l' Motî del Gléjhe (metans a noûvin.me).

L' idêye a stî rprinjhe påzès Relîs namurwès, po replaecî li scrijha "ainne" (samwainne => samwin.ne'').